
Naslov: PRIJELI PREPRODAJALCE MAMIL
Napoved za  voditelja:

T- Krško 
Na policijski upravi v Krškem so danes novinarje seznanili s prijetjem petih osumljencev, štirje so iz Radeč, eden pa iz Krškega, ki so jih spremljali pol leta. Skupina je v Posavju in širše s heroinom oskrbovala več kot 40 odvisnikov, nekateri med njimi so mamilo prodajali tudi naprej. Gre za nezaposlene osebe, ki so imeli že opravka s policijo, saj so bili že večkrat ovadeni, eden med njimi celo 24-krat. Ti so tudi izsiljevali in grozili, pri njih so opravili tudi hišne preiskave. Po zaslišanju pri preiskovalnem sodniku je ta za trojico odredil pripor, eden je v hišnem priporu, enega pa so izpustili. Skupina se je z razpečevanjem mamil ukvarjala sistematično, mamila pa so dobivali iz držav bivše Jugoslavije.
